Държавен вестник, бр. 90, 2003 г., стр. 28

С Т Р .  28
Д Ъ Р Ж А В Е Н   В Е С Т Н И К
Б Р О Й  90
е) условия, ред и форма на отказа от изпъл-
нение на нареждане;
ж) условия за изпълнение на допълнителни
нареждания на клиента;
з) условия за отклоняване от поръчката и
последиците от него;
и) задължение за своевременно уведомява-
не на клиента за сключена сделка и начин на
уведомяване;
к) ред за даване на отчет и за прехвърляне на
правата на клиента, когато сделката е извър-
шена от свое име;
л) условия и срокове за периодично отчита-
не пред клиента;
м) условия за съхраняване на ценните кни-
жа, паричните средства и другото имущество,
получени във връзка с поръчката или придоби-
ти по сключената сделка;
н) отговорност за неизпълнение на договор-
ните задължения, съответно посочване, че тя
се определя с договора;
о) посочване, че други условия и срокове,
както и възнаграждението за инвестиционния
посредник и разходите за клиента, когато те не
се включват във възнаграждението, се опреде-
лят с договора;
3. правата и задълженията на клиента, по-
специално:
а) правото да изисква точно изпълнение на
договорните задължения от страна на инвести-
ционния посредник;
б) задължението да дава ясни, точни и из-
черпателни нареждания, свързани с изпълне-
нието на договорните отношения, в писмена
форма;
в) реда и формата за даване на нарежданията;
г) условията, реда и формата за оттегляне на
нарежданията;
д) забраната да дава поръчки относно цен-
ни книжа и компенсаторни инструменти, за
които притежава вътрешна информация, или
относно ценни книжа и компенсаторни инст-
рументи, които са блокирани в Централния
депозитар, както и да дава поръчки относно
сделки, представляващи прикрита покупка
или продажба на ценни книжа и компенса-
торни инструменти;
е) срока за предоставяне на парични сред-
ства на инвестиционния посредник за изпълне-
ние на поръчки за покупка на ценни книжа;
ж) посочване, че рискът се носи от клиента;
з) реда за приемане на отчетите и за инфор-
миране относно възражения по тях;
4. условия и ред за изменяне и прекратяване
на договорите с клиентите;
5. условия и ред за изменение и допълнение
на общите условия и на тарифата по чл. 10, ал. 2,
посочване, че измененията или допълненията в
тях имат сила за насрещната страна само ако те
са є били съобщени и в дадения писмено доста-
тъчен срок тя е заявила, че ги приема;
6. при управление на индивидуален портфейл
от ценни книжа по собствена преценка без спе-
циални нареждания от клиента и:
а) посочване, че конкретните операции, за
извършването на които инвестиционният пос-
редник се овластява, се определят с договора;
б) посочване, че с подписване на договора
клиентът предварително дава потвърждението
си за всяка операция или сделка, извършена от
инвестиционния посредник съгласно договора;
в) инвестиционни цели и ограничения на
инвестиционната дейност, ако има такива;
г) изрично посочване, че ценните книжа и
паричните средства на клиента се управляват
изцяло за негова сметка и риск;
д) методите за оценка на ценните книжа в
портфейла на клиента;
7. посочване, че договорът трябва да съдър-
жа клауза, че клиентът е запознат с обявената
тарифа по чл. 10, ал. 2, че е получил информаци-
ята, която инвестиционният посредник е длъ-
жен да му предостави съгласно ЗППЦК и наред-
бите по прилагането му, и че е наясно с рискове-
те, свързани с инвестирането в ценни книжа;
8. начин за разумно и справедливо уреждане
на споровете.
(2) Инвестиционният посредник не може да
сключва конкретен договор с непрофесионален
инвеститор, чието съдържание се отклонява от
одобрените от комисията, съответно от замес-
тник-председателя, общи условия, освен ако
отклонението е в явен интерес на клиента.
Раздел II
Изпълнение на поръчки на клиенти за сключ-
ване на сделки с ценни книжа на регулиран
пазар
Чл. 12. (1) Инвестиционният посредник из-
вършва сделки с ценни книжа, включително
управлява индивидуален портфейл от ценни
книжа за сметка на клиент, на основата на пис-
мен договор с клиента.
(2) Клиентът, съответно неговият пълно-
мощник, подписва договора по ал. 1 в присъст-
вието на брокер или лице по чл. 21, ал. 1, т. 2,
след като бъде проверена самоличността му.
Брокерът или лицето по чл. 21, ал. 1, т. 2 декла-
рира дали са спазени изискванията по предход-
ното изречение.
(3) Лице от отдела за вътрешен контрол в
инвестиционния посредник проверява дали до-
говорът по ал. 1 и декларацията по ал. 2 съот-
ветстват на изискванията на ЗППЦК, на акто-
вете по прилагането му и на вътрешните актове
на инвестиционния посредник. В този случай
лицето от отдела за вътрешен контрол до края
на работния ден съставя документ, с който удос-
товерява извършването на проверката.
(4) При изпълнение на договора по ал. 1 и в
съответствие със счетоводното законодателст-
во инвестиционният посредник открива анали-
тични сметки за ценни книжа на клиента и за
парични средства на клиента.